तवांग में होगा खांडू का अंतिम संस्कार  
हेलीकॉप्टर क्रैश में मारे गए अरुणाचल प्रदेश के मुख्यमंत्री दोरजी खांडू और चार अन्य लोगों के शवों को तवांग से अब ईटानगर ले जाया गया है।
हेलीकॉप्टर क्रैश में मारे गए अरुणाचल प्रदेश के मुख्यमंत्री दोरजी खांडू और चार अन्य लोगों के शवों को तवांग से अब ईटानगर ले जाया गया है। ईटानगर में उनको अंतिम दर्शन के लिए रखा जाएगा। शवों को पहले ज़मीन के रास्ते क्रैश साइट से लोबथांग लाया गया और फिर हेलीकॉप्टर से तवांग लाया गया। तवांग से शवों को ईटानगर पहुंचाया गया। बीते शनिवार को लोबथांग के क़रीब दोरजी खांडू का हेलीकॉप्टर क्रैश हो गया था और बुधवार को ही क्रैश साइट के बारे में जानकारी मिली थी। दोरजी खांडू का अंतिम संस्कार तवांग में उनके गांव में होगा।